b'\n_START_ARTICLE_\nDr\xc3\xa1vacsepely\n_START_SECTION_\nZemljopisni polo\xc5\xbeaj\n_START_PARAGRAPH_\nNalazi se na 45\xc2\xb0 49\' 45" sjeverne zemljopisne \xc5\xa1irine i 18\xc2\xb0 8\' 19" isto\xc4\x8dne zemljopisne du\xc5\xbeine, par km ju\xc5\xbeno od Vilanjske planine, 4 km sjeverno od Drave i granice sa Republikom Hrvatskom. Najbli\xc5\xbee naselje u RH je Donji Miholjac koji se nalazi 6,5 km jugoisto\xc4\x8dno._NEWLINE_K\xc3\xa9mes je 1,5 km zapadno, Dr\xc3\xa1vapiski su 2 km sjeverozapadno, R\xc3\xa1dfalva je 1,5 km sjeverno-sjeverozapadno, Visov je 4 km sjeveroisto\xc4\x8dno, Sredalj je 1,5 km isto\xc4\x8dno, \xc4\x8ceja je 2 km jugoisto\xc4\x8dno, Ti\xc5\xa1na je 1,5 km, a Spornica 2 km jugozapadno.\n_START_SECTION_\nUpravna organizacija\n_START_PARAGRAPH_\nUpravno pripada \xc5\xa0iklo\xc5\xa1koj mikroregiji u Baranjskoj \xc5\xbeupaniji. Po\xc5\xa1tanski broj je 7846.\n_START_SECTION_\nPovijest\n_START_PARAGRAPH_\nSelo se u povijesnim dokumentima prvi put spominje 1177. pod imenom Chepely. Bilo je selom uz utvrdu._NEWLINE_Seosko stanovni\xc5\xa1tvo se za vrijeme tatarskog pohoda na Ugarsku i Hrvatsku sklonilo u dravske mo\xc4\x8dvare. Nakon \xc5\xa1to su Tatari oti\xc5\xa1li, selo je obnovljeno._NEWLINE_Dr\xc3\xa1vacsepely je opustio za vrijeme Turskog Carstva. Otprilike u to vrijeme su katoli\xc4\x8dki stanovnici ovog sela pre\xc5\xa1li na kalvinizam.\n_START_SECTION_\nPromet\n_START_PARAGRAPH_\nSjevernim rubom sela prolazi pruga Bar\xc4\x8da-\xc5\xa0eljin-Moha\xc4\x8d. U selu je \xc5\xbeeljezni\xc4\x8dka postaja.\n_START_SECTION_\nStanovni\xc5\xa1tvo\n_START_PARAGRAPH_\nDr\xc3\xa1vacsepely ima 238 stanovnika (2001.). Ma\xc4\x91ari su ve\xc4\x87ina. Romi \xc4\x8dine 1,6% stanovnika i u selu imaju manjinsku samoupravu. 61,5% stanovnika su rimokatolici, 29% su kalvinisti te ostali.'